ΚΕΝΤΡΙΚΗ ΕΝΩΣΗ ΔΗΜΩΝ &

ΚΟΙΝΟΤΗΤΩΝ ΤΗΣ ΕΛΛΑΔΑΣ

Π Ρ Α Κ Τ Ι Κ Ο

Συνεδρίασης του Διοικητικού Συμβουλίου της Κ.Ε.Δ.Κ.Ε.

της 22ας Μαρτίου 2006

Στην Αθήνα, σήμερα, 22 Μαρτίου 2006, ημέρα Τετάρτη και ώρα 09:30, συνήλθε σε  συνεδρίαση το Διοικητικό Συμβούλιο της Κ.Ε.Δ.Κ.Ε., ύστερα από πρόσκληση του Προέδρου της κ. Πάρι Κουκουλόπουλου, Δημάρχου Κοζάνης και υπό την προεδρία του. 

Κατά τη συνεδρίαση παρέστησαν οι Δήμαρχοι: Αλεξανδρίδης Παναγιώτης Ευόσμου, Αμοιρίδης Ιωάννης Κατερίνης, Γιαννόπουλος Γεώργιος Ροδίων, Καζάκος Ιωάννης Ζωγράφου, Κοιμήσης Απόστολος Αμφιλοχίας,  Κουράκης Ιωάννης Ηρακλείου Κρήτης, Μίχος Λάμπρος Αγίας Βαρβάρας, Μπεχράκης Θεόδωρος Αθηναίων, Παπαγεωργόπουλος Βασίλειος Θεσσαλονίκης, Σπυρίδων Σπυρίδων Πόρου, Τζανακούλης Κων/νος Λάρισας, Τσιαντής Δημήτριος Πλαστήρα, Φόρτες Γεράσιμος Αργοστολίου, Χαραλάμπους Ιωάννης Νέας Ιωνίας, Χρήστου Στέφανος Κορυδαλλού.

Και οι Δημοτικοί Σύμβουλοι: Γαζή Παναγιώτα Βαρδουσίων, Δοξαστάκης Ζαχαρίας Χερσονήσου, Έξαρχος Κων/νος Παλαμά, Ηλίας Ιωάννης Ασπροπύργου, Λινάκης Κυριάκος Χολαργού, Μανιάτης Χαράλαμπος Χαλκιδαίων, Μάντζιος Ανάργυρος Παμβώτιδας, Μαραβέλιας Δημήτριος Χαϊδαρίου, Μουράτογλου Ιωάννης Έδεσσας, Παλαιολόγος Χρήστος Λεβαδέων, Τζανακάκης Γεώργιος Χανίων, Τουφεγγόπουλος Σταύρος Εξαπλατάνου. 

Απόντες οι Δήμαρχοι: Βιρβιδάκης Κυριάκος Χανίων, Δανιηλίδης Συμεών Συκεών και Ζαφειρόπουλος Γρηγόρης  Χαλανδρίου.

Γενομένης συζητήσεως, πάρθηκε η παρακάτω απόφαση:

..................................................................................................................................

Απόφαση 41η

ΘΕΜΑ:
Ε.Σ.Π.Α. 2007 – 2013 (Δ΄ Κ.Π.Σ.)
(Αρ. Πρωτ.: 1183)

Το Δ.Σ. της ΚΕΔΚΕ αφού άκουσε εισήγηση από τον κ. Χρ. Παλαιολόγο, Γενικό Γραμματέα της ΚΕΔΚΕ, σχετικά με το Εθνικό Στρατηγικό Πλαίσιο Αναφοράς (Ε.Σ.Π.Α.) 2007-2013,

ύστερα από διαλογική συζήτηση, 

Αποφασίζει

Εγκρίνει την εισήγηση του Γενικού Γραμματέα της ΚΕΔΚΕ κ. Χρ. Παλαιολόγου, ως ακολούθως:

1. Εισαγωγή 

Η ΚΕΔΚΕ διατύπωσε έγκαιρα τις θέσεις και τις προτάσεις της για το Εθνικό Στρατηγικό Πλαίσιο Αναφοράς ( Ε.Σ.Π.Α.) 2007-2013. 

Με απόφαση του Διοικητικού Συμβουλίου της, διατύπωσε τον Μάρτιο 2005, το κείμενο «ΟΙ ΠΡΟΤΑΣΕΙΣ ΤΗΣ ΚΕΔΚΕ ΓΙΑ ΤΙΣ ΚΑΤΕΥΘΥΝΣΕΙΣ ΕΘΝΙΚΗΣ ΣΤΡΑΤΗΓΙΚΗΣ ΑΝΑΠΤΥΞΗΣ 2007-2013», το οποίο στάλθηκε στο Υπουργείο Οικονομίας και Οικονομικών (ΥΠΟΙΟ), που έχει και τη συντονιστική ευθύνη για την εκπόνηση του Ε.Σ.Π.Α. 

Το ΥΠΟΙΟ, μετά από διαβούλευση με τους αρμόδιους δημόσιους φορείς, εκπόνησε το 1ο Σχέδιο του Στρατηγικού Μέρους του Ε.Σ.Π.Α. 2007-2013 και το έστειλε, τον Δεκέμβριο 2005, σε όλους τους αρμόδιους Δημόσιους και Κοινωνικούς Φορείς για παρατηρήσεις και προτάσεις. Το Σχέδιο αυτό περιέχει επτά (7) Βασικές Προτεραιότητες Αναπτυξιακής Στρατηγικής. 

Με βάση το κείμενο του Δ.Σ. της ΚΕΔΚΕ του Μαρτίου 2005, ο Πρόεδρος της ΚΕΔΚΕ έστειλε στο ΥΠΟΙΟ, τον Φεβρουάριο 2006, το κείμενο «Η ΣΥΜΜΕΤΟΧΗ ΤΗΣ ΤΟΠΙΚΗΣ ΑΥΤΟΔΙΟΙΚΗΣΗΣ ΣΤΟ ΕΘΝΙΚΟ ΣΤΡΑΤΗΓΙΚΟ ΠΛΑΙΣΙΟ ΑΝΑΦΟΡΑΣ (Ε.Σ.Π.Α.) 2007-2013 (Δ΄Κ.Π.Σ.), το οποίο εξειδικεύει τις προτάσεις της κατά Βασική Προτεραιότητα Αναπτυξιακής Στρατηγικής, δίνοντας έμφαση στον ιδιαίτερα σημαντικό ρόλο των Πόλεων στην Περιφερειακή και Τοπική Ανάπτυξη και επομένως στην ανάγκη ενεργού συμμετοχής όλων των ΟΤΑ τόσο στη φάση του προγραμματισμού όσο και στη φάση της υλοποίησης των έργων και των δράσεων της επόμενης Προγραμματικής Περιόδου 2007-2013. 

Σε συνέχεια των ανωτέρω ενεργειών και πρωτοβουλιών, είναι αναγκαίο να εξειδικεύσουμε τις προτάσεις μας για τον τρόπο συμμετοχής της Τ.Α. στον προγραμματισμό και στην υλοποίηση του Ε.Σ.Π.Α. και ειδικότερα για τους Ενδιάμεσους Φορείς και τους Τελικούς Δικαιούχους της Τ.Α., δεδομένου ότι, όπως αποφάσισε και το Τακτικό Συνέδριό μας, δεν συμφωνούμε να αναλάβουν τα έργα της Τ.Α. 13 κρατικές ανώνυμες εταιρίες (όπως προτείνεται με σχετικό ν/σ του ΥΠΕΣΔΔΑ). Παράλληλα, είναι απαραίτητο να ζητήσουμε τη χρηματοδότηση από την Τεχνική Βοήθεια του ΥΠΟΙΟ, ενός Προγράμματος επιστημονικής και τεχνικής υποστήριξης της Τ.Α., προκειμένου να προετοιμαστούν και να ανταποκριθούν οι ΟΤΑ στις απαιτήσεις τόσο του προγραμματισμού όσο και της διαχείρισης και υλοποίησης των έργων και των δράσεών τους στα Επιχειρησιακά Προγράμματα του Ε.Σ.Π.Α. 2007-2013. 

2. Τα βασικά βήματα προγραμματισμού και διαχείρισης 

Ως βασικά βήματα προγραμματισμού και διαχείρισης των έργων των ΟΤΑ προτείνονται τα ακόλουθα:

α) Εκπονείται ένα ολοκληρωμένο μεσο-μακροχρόνιο Πρόγραμμα Αστικής και Αγροτικής Ανάπτυξης για κάθε «μικροπεριφέρεια», η οποία ορίζεται ως μια ανθρωπογεωγραφική ενότητα μεγέθους μεσαίου νομού που έχει ισχυρό αστικό κέντρο και επαρκή αγροτική ενδοχώρα.

β) Τα Προγράμματα Αστικής και Αγροτικής Ανάπτυξης των «μικροπεριφερειών» κάθε σημερινής Περιφέρειας συντίθενται για να αποτελέσουν το Αναπτυξιακό Πρόγραμμα της αντίστοιχης Περιφέρειας.  

Οι δράσεις και τα έργα των ΟΤΑ που θα σχεδιασθούν και θα υλοποιηθούν στο πλαίσιο των ανωτέρω Προγραμμάτων, είναι δυνατόν να ενταχθούν για χρηματοδότηση τόσο σε Περιφερειακά όσο και σε Εθνικά (τομεακά)  Επιχειρησιακά Προγράμματα.

Τα έργα των ΟΤΑ θα ομαδοποιηθούν και θα ακολουθήσουν τις Προτεραιότητες της Αυτοδιοίκησης κατά την Περίοδο 2007-2013 που είναι:

· Βιώσιμες Περιφέρειες με αιρετή Περιφερειακή Αυτοδιοίκηση, με στόχο την ισόρροπη ανάπτυξη των πόλεων και των αγροτικών περιοχών.

· Κοινωνία της Πληροφορίας για όλους και Αναβάθμιση της Τοπικής Αυτοδιοίκησης.

· Ανάπτυξη του Ανθρώπινου Δυναμικού για την απασχόληση και την κοινωνική αλληλεγγύη και φροντίδα.

· Προστασία και Αναβάθμιση του Περιβάλλοντος και Αειφόρος Ανάπτυξη.
· Βελτίωση της Προσπελασιμότητας σε τοπικό επίπεδο και των υπηρεσιών της Τ.Α. προς πολίτες, με την κατασκευή και βελτίωση των έργων τοπικής τεχνικής υποδομής και την ευρύτερη δυνατή αποκέντρωση των «υπηρεσιών γενικού οικονομικού ενδιαφέροντος» στην Τοπική Αυτοδιοίκηση.

· Καινοτομία και Επιχειρηματικότητα σε τοπικό επίπεδο

· Διεθνική, Διαπεριφερειακή, Διασυνοριακή Συνεργασία, με ενεργό συμμετοχή και πρωτοβουλία της Αυτοδιοίκησης.

Οι ανωτέρω προτεραιότητες της Τ.Α., εκτιμούμε ότι αντιστοιχούν και καλύπτουν το σύνολο των Εθνικών Προτεραιοτήτων του ΕΣΠΑ 2007-2013.

γ) Τη διαχείριση της εφαρμογής των Περιφερειακών Αναπτυξιακών Προγραμμάτων της Τοπικής Αυτοδιοίκησης αναλαμβάνουν 13 Περιφερειακοί Ενδιάμεσοι Φορείς της Τ.Α. Επίσης, συγκροτούνται και Εθνικοί Ενδιάμεσοι Φορείς της Τ.Α. (π.χ. 2) για τη διαχείριση των έργων της Τ.Α. που εντάσσονται στα Εθνικά Επιχειρησιακά Προγράμματα.

Κάθε Ενδιάμεσος Φορέας είναι υπόλογος απέναντι στη διαχειριστική αρχή του Περιφερειακού ή του Εθνικού Επιχειρησιακού Προγράμματος, στο οποίο εντάσσονται τα έργα  που προωθεί προς υλοποίηση και υλοποιεί τα έργα αυτά με τους πιστοποιημένους τελικούς δικαιούχους της Τ.Α.

Οι ΟΤΑ για την υλοποίηση των έργων τους επιλέγουν ως τελικούς δικαιούχους τους φορείς της Τ.Α., που θα πετύχουν να πιστοποιηθούν  ότι έχουν την τεχνική και διαχειριστική ικανότητα να υλοποιήσουν τα επιλέξιμα για χρηματοδότηση έργα του Προγράμματός τους.

Εάν τα υλοποιούμενα έργα συγκροτούν πρόγραμμα συνολικής επιχορήγησης, ο Ενδιάμεσος Φορέας της Τ.Α. έχει αρμοδιότητες τελικού δικαιούχου απέναντι στη διαχειριστική αρχή, αλλά δεν τα υλοποιεί μόνος του, αναθέτοντας την υλοποίησή τους σε τελικούς αποδέκτες της Τ.Α.
3. Πρόγραμμα υποστήριξης των ΟΤΑ 

Το προτεινόμενο Πρόγραμμα περιλαμβάνει τα παρακάτω Υποπρογράμματα: 

 ΥΠΟΠΡΟΓΡΑΜΜΑ 1 : Υποστήριξη δραστηριοτήτων της ΚΕΔΚΕ για την προετοιμασία  της Προγραμματικής Περιόδου 2007-2013

ΥΠΟΠΡΟΓΡΑΜΜΑ 2 : Υποστήριξη της Τ.Α. κατά τον προγραμματισμό / σχεδιασμό Αναπτυξιακών Προγραμμάτων, Δράσεων και Έργων (Δ/Ε)

ΥΠΟΠΡΟΓΡΑΜΜΑ 3 : Υποστήριξη  της Τ.Α. κατά την προετοιμασία της υλοποίησης των Δ/Ε που θα ενταχθούν για χρηματοδότηση στα Επιχειρησιακά Προγράμματα της Προγραμματικής Περιόδου 2007-2013

ΥΠΟΠΡΟΓΡΑΜΜΑ 4 : Διοίκηση και διαχείριση του Προγράμματος 

Ο συνολικός προϋπολογισμός του Προγράμματος είναι 19,66 εκατ. Ευρώ και ως φορείς υλοποίησής του προτείνονται η ΚΕΔΚΕ, η ΕΕΤΑΑ, η ΠΕΤΑ και οι Αναπτυξιακές Εταιρείες της Τ.Α. Τη διοίκηση και την παρακολούθηση της υλοποίησης του Προγράμματος προτείνεται να έχει η ΚΕΔΚΕ.  

Στην ως άνω απόφαση μειοψήφησε το μέλος του Δ.Σ. κ. Κων/νος Έξαρχος, Δημοτικός Σύμβουλος Παλαμά, ζητώντας την αναβολή της συζήτησης του θέματος λόγω της μη έγκαιρης ενημέρωσής του.

.……………………………………………………………………………………….
ΤΟ ΔΙΟΙΚΗΤΙΚΟ ΣΥΜΒΟΥΛΙΟ

Ο Πρόεδρος




 

Ο Γενικός Γραμματέας

Πάρις Κουκουλόπουλος




Χρήστος Παλαιολόγος

Δήμαρχος Κοζάνης





Δημ. Σύμβ. Λεβαδέων

Ο Α΄ Αντιπρόεδρος





Ο Β’ Αντιπρόεδρος

Ιωάννης Χαραλάμπους




Γεώργιος Γιαννόπουλος

Δήμαρχος Ν.Ιωνίας





Δήμαρχος Ροδίων

Τα Μέλη

ΔΗΜΑΡΧΟΙ: Αλεξανδρίδης Παναγιώτης Ευόσμου, Αμοιρίδης Ιωάννης Κατερίνης, Καζάκος Ιωάννης Ζωγράφου, Κοιμήσης Απόστολος Αμφιλοχίας,  Κουράκης Ιωάννης Ηρακλείου Κρήτης, Μίχος Λάμπρος Αγίας Βαρβάρας, Μπεχράκης Θεόδωρος Αθηναίων, Παπαγεωργόπουλος Βασίλειος Θεσσαλονίκης, Σπυρίδων Σπυρίδων Πόρου, Τζανακούλης Κων/νος Λάρισας, Τσιαντής Δημήτριος Πλαστήρα, Φόρτες Γεράσιμος Αργοστολίου, Χρήστου Στέφανος Κορυδαλλού.

ΔΗΜΟΤΙΚΟΙ ΣΥΜΒΟΥΛΟΙ: Γαζή Παναγιώτα Βαρδουσίων, Δοξαστάκης Ζαχαρίας Χερσονήσου, Έξαρχος Κων/νος Παλαμά, Ηλίας Ιωάννης Ασπροπύργου, Λινάκης Κυριάκος Χολαργού, Μανιάτης Χαράλαμπος Χαλκιδαίων, Μάντζιος Ανάργυρος Παμβώτιδας, Μαραβέλιας Δημήτριος Χαϊδαρίου, Μουράτογλου Ιωάννης Έδεσσας, Τζανακάκης Γεώργιος Χανίων, Τουφεγγόπουλος Σταύρος Εξαπλατάνου. 

Ο Γενικός Διευθυντής

Παναγιώτης Βασιλείου
